b'\n_START_ARTICLE_\nDelnice, Primorsko-goranska \xc5\xbeupanija\n_START_SECTION_\nGeografija\n_START_PARAGRAPH_\nDelnice so osrednje in najve\xc4\x8dje naselje v Gorskem kotarju ter sredi\xc5\xa1\xc4\x8de gorskokotarskega turizma. Le\xc5\xbeijo na planoti, ki jo obkro\xc5\xbeajo vrhovi Mali Petehovac (1105 m), Skrajna reber (865 m) in Zrinski vrh (837 m), na nadmorski vi\xc5\xa1ini 706 m ob avtocesti in \xc5\xbeelezni\xc5\xa1ki progi Karlovac\xe2\x80\x93Reka. Delnice so najvi\xc5\xa1je le\xc5\xbee\xc4\x8de mesto na Hrva\xc5\xa1kem. Zmerno gorsko podnebje, raznovrstni \xc5\xa1portni objekti in smu\xc4\x8darski tereni vabijo \xc5\xa1portnike in turiste v vseh letnih \xc4\x8dasih.\n_START_SECTION_\nZgodovina\n_START_PARAGRAPH_\nV srednjem veku so bile Delnice eno od naselij Modru\xc5\xa1ke \xc5\xbeupanije, ki pa je v 16. stoletju zaradi tur\xc5\xa1kih vpadov opustelo. Po koncu tr\xc5\xa1kih vpadov ter doseljevanju novih prebivalcev, predvsem s posestev Zrinskih, so Delnice v 17. stoletju ponovno o\xc5\xbeivele. Po kon\xc4\x8danju ceste, ki so jo med leti 1803 do 1811 gradili med Karlovcem in Reko, pa so Delnice do\xc5\xbeivele pravi razcvet. V naselju stoji \xc5\xbeupnijska cerkev sv. Ivana Krstitelja, postavljena leta 1829. V \xc4\x8dasu narodnoosvobodilnega boja je bil v Delnicah \xc5\xbee prvi dan italijanske okupacije 13. julija 1941 ustanovljen Delni\xc4\x8dki partizanski odred.'